15.3.2014 Den Europæiske Unions Tidende L 76/45 RÅDETS AFGØRELSE 2014/141/FUSP af 14. marts 2014 om ændring af fælles holdning 2008/109/FUSP om restriktive foranstaltninger over for Liberia RÅDET FOR DEN EUROPÆISKE UNION HAR — under henvisning til traktaten om Den Europæiske Union, særlig artikel 29, og ud fra følgende betragtninger: (1) Den 12. februar 2008 vedtog Rådet fælles holdning 2008/109/FUSP ()) Den 10. december 2013 vedtog FN's Sikkerhedsråd i forhold til Liberia resolution (UNSCR) 2128 (2013) om forlængelse af de restriktive foranstaltninger vedrørende indrejse og våben samt ændring af den tilknyttede under- retningspligt. Fælles holdning 2008/109/FUSP bør derfor ændres i overensstemmelse hermed. Der er behov for yderligere handling fra Unionens side for at gennemføre visse foranstaltninger — VEDTAGET DENNE AFGØRELSE: Artikel 1 I artikel 2 i fælles holdning 2008/109/FUSP foretages følgende ændringer: 1) Stk. 1, litra c), affattes således: »c) andet militærudstyr, der ikke er bestemt til at dræbe, men som udelukkende er til humanitær brug eller ()) EUT L 38 af 13.2.2008, s. 26. beskyttelsesbrug, og dertil knyttet teknisk bistand og uddannelse.«. 2) Stk. 3 affattes således: »3. — Liberias regering skal have det primære ansvar for at forhåndsunderrette sanktionskomitéen om forsendelser af dødbringende våben og dertil knyttet materiel eller levering af bistand, rådgivning eller uddannelse i forbindelse med militære aktiviteter eller andre sikkerhedssektoraktiviteter for Liberias regering, undtagen dem, der er omhandlet i stk. 1. Alternativt kan de medlemsstater, der leverer bistand, underrette sanktionskomitéen i samråd med Liberias regering og i henhold til stk. 2, litra b), nr. ii) og iii), i UNSCR 2128 (2013). Når en medlemsstat vælger at underrette sanktions- komitéen, skal en sådan underretning indeholde alle rele- vante oplysninger, herunder i givet fald formål og slutbruger, de tekniske specifikationer og mængden af udstyr, der skal sendes, leverandøren, den foreslåede leveringsdato, transport- formen og forsendelsernes rute.«. Artikel 2 Denne afgørelse træder i kraft på dagen for offentliggørelsen i Den Europæiske Unions Tidende. Udfærdiget i Bruxelles, den 14. marts 2014. På Rådets vegne M. CHRISOCHOIDIS Formand